নিউটনর হুরকাঙ কালে লেরিক তামকরানি নমকরেছিল ঘরগোর কাদাহার হুরকাঙ স্কুল আগোত। ১২ বছর বয়সে তারে গ্রান্থামর ব্যাকরণ স্কুল আগোত লেরিক তামকরানিরকা তারে পাঠুয়ানি অসিল। ঔহাত তা হজক হঙকরেকুরা বারো হজক বেচের আগোর ঘরে গিয়া থাইসেগা। ঐ স্কুল অগোত নিউটন আছিলতা তার লগে সিংনাদেকুরা হীন ভাবে যেহাত্ত তার মেধাগোর পরিচয়হান হাবিয়ে পাছিলা। পইলাকার দিকে তার লগে আকগোউ না পরলেও সময় আহাত আরাক তার লগোর আগো হবা করেয়া শিঙনা করানিত উবা অছিল। স্কুল জীবনর পইলাকাত্ত নিউটনর হাবিত্ত দাঙর ঝোঁকহান আছিলতা নানান ধরণর যন্ত্র হংকরানির প্রতি। সেই বয়স অহাত তা উইন্ডমিল, জল-ঘড়ি, ঘুড়ি বারো সান-ডায়াল হংকরেছিল। অহাত্ত বারো তার হাবিত্ত দাঙর হংকরানিহান অইলতাই চারি চাকার বাহন যেহান চরতাই মানু অতাই নিজে উসুলিয়া চালানি পারতারা। ১৬৫৬ খ্রিস্টাব্দে নিউটনের সৎ বাবা মারা যান। অহারপর তার মালক উল্u200cসথর্পে আলয়া আহিয়া তারে স্কুলেত্ত ছুটিয়া নিয়া আসিলি। উদ্দেশ্যহান আছিলতা ঘরগোত ক্ষেত-খামারর কাম হিকিয়া ভবিষ্যতরকা কাম করে দেনা। কিন্তু সত্বরই তা হারপানি পারেছিল যে, খামারর কামে দিকে নিউটনর কোন ঝোঁক নেইসিল। নিউটনর বপানক বার্টন কগলিসর রেক্টর। ঐ বপানকর উপদেশ হুনিয়া পরিবারেত্ত তারে কেমব্রিজের ট্রিনিটি কলেজে লেরিক তামকরানিরকা পাঠুয়ানি ইসিল।